-Այո՛: Թուրքերի այս նախաձեռնությանն ի պատասխան մենք ՀՀ տարածքում ապրող համշենցիների շրջանում մարդաբանական տիպի ուսումնասիրություններ կատարեցինք , որը սիրահոժար իրականացրեց ՀՀ ԳԱԱ Հնագիտության և ազգագրության ինստիտուտի մարդաբանության ամբիոնի վարիչ, առաջատար գիտաշխատող, ցավոք, արդեն հանգուցյալ Նվարդ Քոչարը: Եվ մեր հետազոտությունները՝ գլխի, դեմքի, ժառանգական հատկանիշների չափագրումը, ձեռնաթաթի գծանախշանկարների ուսումնասիրությունները մեզ տվեցին բոլոր հնարավորությունները՝ վստահաբար փաստելու, որ համշենցիներն իրենց մարդաբանական (ռասայական ) հատկանիշներով , որոնք խիստ ժառանգական են, արտացոլում են մեր նախնիների ժառանգական համալիրը և ոչնչով չեն տարբերվում նախկինում ուսումնասիրված հայկական էթնոտարածքային խմբերից: Հայերի ճնշող մեծամասնությունը օժտված է վառ արտահայտված արմենոիդ ռասայական հատկանիշներով , որոնց բարձր ցուցանիշները հայտնաբերվել են այնպիսի հնագույն ժողովուրդների մոտ, ինչպիսիք են խուռիները, խեթերը, ուրարտացիները, ասորիները: Հնագույն այդ ժողովուրդները ( բացառությամբ ասորիների) անհետացել են պատմության ասպարեզից, սակայն այդ հատկանիշներն արտացոլված են հայ ժողովրդի ճնշող մեծամասնության մոտ, ինչը վկայում է հայ ազգի բարձրաստիճան հեգեմոնության (միատարրության )մասին: Եվ քանի որ համշենցիները մտնում են այդ միատարրության մեջ, ապա կասկածից վեր է, որ համշենցիները հայկական էթնոսի մի մասն են: